Referitor dosar 20779/29.11.2018

 **DECIZIA ETAPEI DE ÎNCADRARE**

**Nr. din 22.11.2018**

Ca urmare a solicitării de emitere a acordului de mediu adresate de **ALCOMSIB SA,** cu sediul în municipiul **Sibiu, P-ța Tălmaciu,** nr. **1-3**, jud. **Sibiu,** pentru proiectul **„Construire locuințe conform PUZ aprobat cu HCL nr. 256/2018, extindere rețele utilități (gaz metan, apă – canal, energie electrică) și branșamente”**propus a fi amplasat în municipiul **Sibiu,** str. **Gutuilor,** nr. **35**, jud. **Sibiu,** înregistrată la APM Sibiu cu nr. 20779/29.11.2018, precum și a completărilor înregistrate cu nr. 22219/28.12.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.01.2019, că proiectul **„Construire locuințe conform PUZ aprobat cu HCL nr. 256/2018, extindere rețele utilități (gaz metan, apă – canal, energie electrică) și branșamente”**, **nu** **se supune evaluării impactului asupra mediului şi nu se supune evaluării adecvate.**

Justificarea prezentei decizii:

1. **Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- proiectul se ȋncadrează ȋn prevederile H.G. nr. 445/2009 privind evaluarea impactului anumitor proiecte publice şi private asupra mediului, cu modificările ulterioare, anexa nr. 2 punctul: 10. b);

**1. Caracteristicile proiectului**

La identificarea caracteristicilor proiectului se iau în considerare următoarele aspecte:

**a) mărimea proiectului** – parcela identificată prin CF112666, folosință actuală curți construcții (suprafața teren 20.763 mp). Se propune construirea unui ansamblu imobile pentru locuințe colective: 9 imobile locuințe colective, din care 8 imobile D+P+E+R (total 172 apartamente), cu garaje la demisol, Sc/imobil= 637,17 mp, și 1 imobil locuințe colective și parter comercial P+E+ER, Sc=637,17 mp; accese auto; alei pietonale, 263 locuri de parcare – din care 71 locuri supraterane și 192 subterane; 2 zone depozitare deșeuri, spații verzi (45% = 9344 mp), POT =28%, CUT = 0,7.

Alimentarea cu apă și canalizarea imobilelor se vor realiza prin prelungirea rețelelor de alimentare cu apă și canalizare menajeră existente pe str. Gutuilor, prin conducte și branșamente dimensionate corespunzător, conform avizului tehnic nr. 29729/02.11.2018, emisă de APĂ-CANAL SIBIU SA. Apele pluviale de pe zonele de parcare vor fi colectate prin rigole și vor fi trecute prin separatorul de produse petroliere dimensionat corespunzător, agrementat, cu evacuarea apelor în rețeaua de canalizare pluvială din zonă.

Pentru proiect a fost emis avizul nr. SB 36/25.03.2019 de către A.N. Apele Române - S.G.A. Sibiu.

**b)** cumularea cu alte proiecte – proiectul propune construirea unui ansamblu de locuințe colective cu nivel redus de înălțime, conform PUZ aprobat prin HCL 256/2018.

**c)** utilizarea resurselor naturale – în cantităţi limitate în etapa de realizare a proiectului: agregate minerale, combustibil.

**d)** producţia de deşeuri – în perioada de construcţie vor rezulta deşeuri din construcţii și deșeuri menajere, care vor fi gestionate prin societăţi autorizate; iar în perioada de funcționare vor rezulta deșeuri menajere, și asimilabile, care vor fi preluate de operatorul de salubritate autorizat.

**e)** emisiile poluante, inclusiv zgomotul şi alte surse de disconfort – pe perioada execuției lucrărilor - emisiile generate sunt: zgomot, pulberi în suspensie, precum și un impact asupra solului temporar, nesemnificativ, reversibil; pe perioada de funcționare – emisiile generate vor fi ape uzate menajere, cu evacuare la rețeaua de canalizare.

 **f)** riscul de accident, ţinându-se seama în special de substanţele şi de tehnologiile utilizate – se vor respecta normele de protecţia muncii, normativele tehnice de proiectare și execuție, precum și normativele P.S.I., în vigoare.

**2. Localizarea proiectului**

Se ia în considerare sensibilitatea mediului în zona geografică posibil a fi afectată de proiect, avându-se în vedere în special:

**2.1. utilizarea existentă a terenului** – Proiectul de dezvoltare este propus pe un teren cu folosința de curți construcții. Proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare.

**2.2.relativa abundenţă a resurselor naturale din zonă, calitatea şi capacitatea regenerativă a acestora** – nu e cazul

**2.3. capacitatea de absorbţie a mediului, cu atenţie deosebită pentru**:

**a)** zonele umede – nu e cazul

**b)** zonele costiere – nu e cazul

**c)** zonele montane si cele împădurite – nu e cazul

**d)** parcurile şi rezervaţiile naturale – nu e cazul

**e)** ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc. – nu e cazul

**f)** zonele de protecţie specială, mai ales cele desemnate prin Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică - nu este cazul;

**g)** ariile în care standardele de calitate a mediului stabilite de legislaţie au fost deja depăşite – nu e cazul

**h)** ariile dens populate – nu e cazul

**i)** peisajele cu semnificaţie istorică, culturală şi arheologică – nu este cazul.

**3. Caracteristicile impactului potenţial**

Se iau în considerare efectele semnificative posibile ale proiectelor, în raport cu criteriile stabilite la pct. 1 şi 2, cu accent deosebit pe:

**a**) extinderea impactului: aria geografică şi numărul persoanelor afectate – impactul asupra mediului, pe perioada implementării proiectului și funcționării va fi local;

**b)** natura transfrontalieră a impactului – nu e cazul;

**c)** mărimea şi complexitatea impactului – impact nesemnificativ, proiectul nu prevede lucrări de anvergură, cu impact semnificativ asupra factorilor de mediu;

**d)** probabilitatea impactului – în condiţiile respectării proiectului propus spre aprobare, a legislației de mediu în vigoare este puțin probabilă apariţia unui impact negativ asupra factorilor de mediului;

**e)** durata, frecvenţa şi reversibilitatea impactului – impact nesemnificativ, de scurta durată pe perioada implementării proiectului;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* executarea lucrărilor conform proiectului avizat, a memoriului tehnic elaborat conform Ord. nr. 135/2010, și a tuturor avizelor obținute;
* nu se vor depozita materiale de construcţie sau deşeuri în afara perimetrului organizării de şantier;
* se vor realiza spaţii special amenajate, pentru colectarea/stocarea temporară a deşeurilor rezultate în timpul lucrărilor de execuţie a proiectului; nu se va degrada mediul natural sau amenajat, prin depozitări necontrolate de deşeuri de orice fel;
* se vor lua măsuri pentru evitarea poluării solului și subsolului cu carburanți sau ape uleioase urmarea operațiunilor de construcție;

Conform art.22, alin (1) din H.G. nr. 445/2009, titularul are obligaţia de a notifica în scris Agenţia pentru Protecţia Mediului Sibiu despre orice modificare a datelor /informaţiilor care au stat la baza luării deciziei etapei de încadrare.

Conform art. 49 alin (3) şi (4) din Ordinul nr. 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare originale, fiecare având un număr de 3 (trei) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

**DIRECTOR EXECUTIV, p.ŞEF SERVICIU AVIZE,**

 **Ioan FRĂTICI ACORDURI, AUTORIZAŢII,**

 **Livia MITEA**

**ÎNTOCMIT,**

**Simona ZAMBORI**